lt zh zh en lv fr lt lv eo lv sl lt lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv hu lv lv lv lv lv lv lv lv lv lv lv lv en lv lv lv lv lv lv en lv lv lv lv lv lv lv lv lv de lv lv lv lv lv lv lv lv lv lv lv lt de lv es lv de lv de lv de lv de lv et lv
Eiropas Komisija apstiprina LDA projektu EDIC izveidei
30. aug. 2022, Nav komentāru
2022. gada 17. jūnijā Eiropas Komisija (EK) apstiprināja biedrību “Latvijas Digitālais akselerators” kā vienu no diviem Latvijas Eiropas Digitālo inovāciju centriem (EDIC) projekta Nr. DIGITAL-2021-EDIH-INITIAL-01 ietvaros.
Projekta īstenošana tiks uzsākta ar 2022. gada 1. septembri un ilgs līdz 2025. gada 31. augustam.
Projekta ietvaros tiks izveidots galvenais Latvijas Digitālā akseleratora birojs Rīgā, uz kura bāzes tiks veidota testēšanas un eksperimentēšanas infrastruktūra jaunu digitālo risinājumu attīstībai ar specializāciju AI R&D, 5G un GovTech jomās. Sadarbībā ar partneriem pakalpojumi tiks nodrošināti visā Latvijas teritorijā ar LDA reģionālo centru starpniecību, kas darbosies Rīgā, Liepājā, Jelgavā, Rēzeknē, Valmierā un Ventspilī. Projekta kopējais finansējums ir 3,5 miljoni EUR.
Projekta pakalpojumu mērķauditorija ir mazie un vidējie uzņēmumi, lielie uzņēmumi un publiskā sektora institūcijas. Projekta ietvaros sniedzamie pakalpojumi dalāmi četros blokos:
1. Digitālā transformācija (test before invest), kas sevī ietver 16 pakalpojumu veidus, tostarp konsultāciju sniegšanu izpratnes veicināšanai, digitālā brieduma testa un inovāciju testa veikšanu, digitālās stratēģijas un inovāciju konsultāciju sniegšanu, stratēģiju izstrādi, kā arī tehnisko konsultāciju sniegšanu, testēšanu, prototipēšanu un produktu izstrādi.
2. Apmācības un prasmju pilnveidošana, kas sevī ietver 8 pakalpojumus, tostarp digitālo prasmju apmācību iespēju popularizēšanu, intensīvos digitālo prasmju un digitālās transformācijas kursus, inovāciju ievadkursus, kā arī prakses vietu nodrošināšanu uzņēmumu digitalizācijas veicināšanai un ekosistēmas stiprināšanai.
3. Finansējuma piesaiste, kas sevī ietver 5 pakalpojumus, tostarp finansējuma piesaistes konsultācijas, projektu pieteikumu un biznesa plānu sagatavošanu, finansējuma piesaistes un ieviešanas atbalstu, kā arī inovāciju iepirkumu konsultācijas.
4. Inovāciju ekosistēma un tīklošanās, kas sevī ietver 7 pakalpojumus, tostarp liela mēroga projektu izveidi un vadību, digitālo inovāciju platformas pakalpojumus, tīklošanās semināru un tematisku digitālās transformācijas un inovāciju pasākumu organizēšana, kā arī digitalizācijas starptautiskās prasmju pārneses nodrošināšanu un tehnoloģiju izpēti AI, GovTech, 5G u.tml. jomās.
Detalizētāka informācija par projekta īstenošanu vēl sekos. Ja vēlaties būt viens no pirmajiem, kas tiek informēts par jaunumiem EDIC projekta kontekstā, piesakieties, rakstot uz e-pastu info@digitallatvia.lv!
Latvijas Digitālais akselerators iesniedz pieteikumu Eiropas Digitālā inovācijas centra izveidei Latvijā
1. mar. 2022, Nav komentāru
Šī gada 22. februārī Biedrība “Latvijas Digitālais akselerators” (LDA) iesniedza projekta pieteikumu konkursā par Eiropas Digitālā inovācijas centra (EDIC) sākotnējā tīkla izveidi programmas “Digitālā Eiropa” (DEP) ietvaros.
LDA projekta ilgtermiņa mērķis ir veicināt digitālo transformāciju un inovācijas, uzlabot Latvijas uzņēmumu konkurētspēju un sabiedrisko pakalpojumu kvalitāti ar jaunu digitālo risinājumu palīdzību, kā arī piesaistīt investīcijas informācijas un komunikācijas tehnoloģiju pētniecībā un attīstībā. Pirmo 3 gadu mērķi: attīstīt pilnībā funkcionējošu EDIC, atbalstīt vismaz 1236 uzņēmumus un organizācijas, investējot 3,5 milj. EUR digitālajā transformācijā (DEP & ANM finansējums) un piesaistot vēl vismaz 2,4 milj. EUR no citiem finanšu avotiem.
LDA plānotā specializācija Eiropas līmenī:
·       Mākslīgā intelekta tehnoloģijas ar specializāciju jaunu digitālo preču un digitālo pakalpojumu pētniecībā un attīstībā.
·       5G, t.sk. tādi pielietojumi kā lietu internets, enerģijas internets, komunikācijas tehnoloģijas, autonomi un kontrolēti transportlīdzekļi un roboti.
·       Publiskā sektora digitālās tehnoloģijas, t.sk. publiskā pārvalde kā platforma, kiberdrošība, kvantu tehnoloģijas un izglītības tehnoloģijas.
LDA ir izveidota kā “vienas pieturas” aģentūra, lai palīdzētu uzņēmumiem kļūt konkurētspējīgākiem, veidojot jaunas digitālas platformas, preces vai pakalpojumus. Projektā ir iesaistīti 20 partneri, kas nodrošinās piekļuvi pētniecības infrastruktūrai, kā arī atbalstu uzņēmējdarbībai un inovācijām. Konsorcijā ir 4 partneri ar digitālās inovācijas centru projektu pieredzi, 3 vadošās un 3 reģionālās augstskolas no Latvijas, inovatīvas nevalstiskās organizācijas ar ilggadēju pieredzi atbalsta sniegšanā augstajās tehnoloģijās, zaļajās tehnoloģijās, reģionālajā un tehnoloģiskajā attīstībā.
LDA nodrošinās piekļuvi jaunākajām digitālajām prasmēm un atbalstīs produktu inovācijas.
Projekta aktivitātes plānotas uz 3 gadiem, provizoriski no 2022. gada jūlija līdz 2025. gada jūnijam, projekta budžets 3,5 milj. EUR, no tā DEP līdzfinansējums paredzēts 50%.
Latvijas Digitālais Akselerators ir sekmīgi uzsācis iekļaušanos starptautiskā EDIH tīklā
21. dec. 2021, Nav komentāru
Latvijas Digitālais Akselerators ir sekmīgi uzsācis iekļaušanos starptautiskā EDIH tīklā, veidojot sinerģijas ar jaudīgām digitalizācijas veicināšanas organizācijām Eiropā. LDA iestrādes, biedru kompetences un darbības principi ir vērtība daudzām Eiropas biznesa atbalsta organizācijām.
Tā 2021. gadā uzsākta sadarbība ar:
- Europen Digital SME Alliance - regulāri iesaistoties tematisko darba grupu aktivitātēs;
- ClujIT (Rumānija) - veidojot kopējas Eiropas līmeņa projektu iniciatīvas
- Digital Impulse HUB (Spānija), parakstot ilgtermiņa sadarbības memorandu
Šī sadarbība ļauj gan iesaistīties digitalizācijas veicināšanos procesos Eiropas līmenī, gan nodrošināt Latvijas uzņēmumiem atbalstu.
2021. gadā LDA kļuvis par atzītu digitālo inovatīvo centru, pievienojoties ražošanas digitalizēšanas veicināšanas tīklam.
Latvijas Digitālais akseleratora valdes priešsēdētājs piedalās 5G Techritory forumā ar atklāšanas runu
26. nov. 2021, Nav komentāru
No 22. novembra līdz 25. novembrim norisinājās Eiropas vadošais 5G ekosistēmas forums “5G Techritory” 2021, kurā atklāšanas runu teica Biedrības “Latvijas Digitālais akselerators” valdes priekšsēdētājs Jānis Bārda, kurš ir arī VAS “Elektroniskie sakari” valdes priekšsēdētājs.
Forums norisinājās fidžitāli, pulcējot 250 + runātājus uz gandrīz 100 saturīgām sesijām. Foruma formāts ļāva konferencei pievienoties 2500 + dalībniekiem no 120 + valstīm.
Forumā kā runātāji piedalījās arī citi LDA biedru pārstāvji no VAS “Latvijas Valsts radio un televīzijas centrs” un Rīgas Tehniskās universitātes.
Tiek izstrādāta normatīvā bāze EDIC darbībai Latvijā
23. nov. 2021, Nav komentāru
Ekonomikas ministrija sadarbībā ar partneru organizācijām ir uzsākusi Ministru Kabineta noteikumu projekta izstrādi 2.2.1.1.i. investīcijai “Atbalsts Digitālo inovāciju centru un reģionālo kontaktpunktu izveidei”.
Obligāto valsts līdzfinansējumu ES centralizētās programmas “DIGITĀLĀ EIROPA” Eiropas Digitālo Inovāciju centru programmas atbalsts Latvijā ir plānots nodrošināt Eiropas Savienības Atveseļošanas un noturības mehānisma fonda plāna ietvaros, tāpēc nepieciešams atbilstošs normatīvais regulējums.
Ministru Kabineta noteikumi ir būtisks dokuments, kurā tiks noteikts pieejamais finansējums un sasniedzamie rādītāji, definētas prasības projekta iesniedzējam, atbalstāmās un neatbalstāmās darbības, attiecināmās un neattiecināmās izmaksas, projekta īstenošanas un finansējuma saņemšanas nosacījumi un ar valsts atbalsta saņemšanu saistītie nosacījumi.
Latvijas Digitālā akseleratora valde ir aktīvi iesaistījusies tiesību akta projekta izstrādes procesā, ir sagatavoti un iesniegti komentāri un priekšlikumi normatīvā akta papildināšanai un precizēšanai. Regulāri tiek sniegta papildu informācija, kas nepieciešama, lai šis regulējums nodrošinātu iespējami labāku Digitālo inovāciju centru darbošanos un atbalsta sniegšanu Latvijā. Tiesību aktu plānots apstiprināt Ministru kabinetā nākamā gada pirmajā ceturksnī.
Latvijas Digitālais akselerators plāno aktīvi piedalīties Eiropas Komisijas izsludinātajos “Digitālā Eiropa” programmas konkursos
21. nov. 2021, Nav komentāru
2021. gada 17. novembrī Eiropas Komisija izsludināja pieteikšanos uz pirmajiem konkursiem DIGITĀLĀ EIROPA programmas ietvaros. Konkursi ir izsludināti digitālo tehnoloģiju, kiberdrošības, Eiropas Digitālo Inovāciju centru un citās apakšprogrammās.
Konkursi ir atvērti komersantiem, organizācijām un publiskās pārvaldes organizācijām no ES valstīm, kā arī organizācijām no Digitālās Eiropas programmas asociētajām valstīm.
Novembrī Eiropas Komisija apstiprināja kopējo “DIGITAL EUROPE” darbības programmu, kuras finansējums paredz vairāk kā 2 biljonu eiro ieguldījumu digitālās tranformācijas atbalstam.
Latvijas Digitālais akselerators ir uzsācis projekta iesnieguma gatavošanu Eiropas Digitālo Inovāciju centru programmai, kā arī partnerībā ar biedru organizācijām un sadarbības institūcijām plāno izvērtēt līdzdalību arī citos izsludinātajos konkursos.
Projektu pieteikumu iesniegšanas termiņš ir līdz 2022. gada 22.februārim.
Plašāka informācija par konkursiem pieejama šeit: https://ec.europa.eu/info/funding-tenders/opportunities/portal/screen/programmes/digital.
Mākslīgā intelekta testēšanas un eksperimentēšanas centra projekts
12. okt. 2021, Nav komentāru
Latvijas Digitālais akselerators (LDA) ir viens no diviem priekšatlasītajiem Eiropas digitālās inovācijas centru (EDIC) kandidātiem Latvijā. 2021. gada vasarā un rudenī LDA eksperti sagatavoja pētījumu, kurā tika analizētas iespējas Latvijā izveidot Mākslīgā intelekta (MI) testēšanas un eksperimentēšanas centru (MITEC). Centra plānošana veikta sadarbībā ar Latvijas Republikas Vides aizsardzības un reģionālās attīstības ministriju.
MITEC būs specializēti liela mēroga fiziskās un virtuālās infrastruktūras centri Eiropā, kas būs pieejami tehnoloģiju izstrādātājiem, lai pārbaudītu un eksperimentētu ar vismodernāko mākslīgā intelekta programmatūru, aparatūru un produktiem. MITEC tīkla izveide ir svarīgs solis, lai jaunākās tehnoloģijas ātrāk ieviestu tirgū, kā arī, lai uzlabotu mākslīgā intelekta plašāku izmantošanu Eiropā.
Programmas Digitālā Eiropa (DIGITAL) ietvaros, 2022. gada februārī Eiropas Komisija plāno izsludināt konkursu MITEC atlasei konkrētās nozarēs. Atbalstāmās nozares būs lauksaimniecība un pārtika (ES finansējums - 30 miljoni eiro), veselības aprūpe (30 miljoni eiro), ražošana (30 miljoni eiro), kā arī viedās pilsētas un kopienas (20 miljoni eiro). ES piešķirs 50% no MITEC izveidei un darbībai paredzētā finansējuma.
Plānots, ka jaunveidojamais MITEC Latvijā specializēsies viedo pilsētu un kopienu jomā, īpaši nākotnes mobilitātē.
Latvijas uzņēmumu dalība "Svarīgu Eiropas kopējo interešu projektu (IPCEI)" programmā
6. okt. 2021, Nav komentāru
Svarīgu Eiropas kopējo interešu projektu programma (IPCEI) nodrošina finansējumu pētniecībai, investīcijām un pirmajiem industriālajiem pilotprojektiem, kas saistīti ar ES digitālo suverenitāti, drošību un ilgtspējību. IPCEI projekti palīdzēs Eiropai attīstīt pašai savas mikroelektronikas un sakaru tehnoloģijas un būt mazāk atkarīgai no importa. Programmas ietvaros tiks izveidotas piegādes ķēdes, izveidots nākamās paaudzes mākoņdatošanas un mikroelektronikas sektors ar spēcīgiem attīstības un ražošanas centriem.  IPCEI projekti apvienos uzņēmumu un institūtu zināšanas, finanšu resursus un tehnoloģijas visā ES.
Latvijas uzņēmumi piedalīsies 2 IPCEI jomās:
• IPCEI par mikroelektroniku (IPCEI-microelectronics)
• IPCEI par nākamās paaudzes mākoņdatošanas infrastruktūru un pakalpojumiem (IPCEI-CIS)
LDA ir viens no diviem iepriekš atlasītajiem Eiropas digitālās inovācijas centru kandidātiem Latvijā. LDA ir uzsācis vairākus projektus, lai veicinātu Latvijas uzņēmumu dalību IPCEI programmās. 2021. gada oktobra sākumā IPCEI-CIS tika iesniegti 7 projekti no Latvijas.
Digitālās inovācijas pakalpojumu un reģionālo centru darbības uzsākšana Latvijā
5. jūl. 2021, Nav komentāru
Latvijas Digitālais akselerators (LDA) ir viens no diviem priekšatlasītajiem Eiropas digitālās inovācijas centru (EDIC) kandidātiem Latvijā. EDIC Eiropā darbosies kā vienas pieturas aģentūras, kas palīdzēs valsts sektora iestādēm un privātajiem uzņēmumiem labāk risināt digitālās transformācijas izaicinājumus.
EDIC tīkls ES valstīs palīdzēs organizācijām uzlabot uzņēmējdarbības un ražošanas procesus, produktus vai pakalpojumus, izmantojot digitālās tehnoloģijas. EDIC tīkls sniegs inovācijas pakalpojumus, piemēram, finansējuma piesaistes konsultācijas, apmācības un prasmju pilnveidošanu, kas ir nepieciešama veiksmīgai digitālajai pārveidei.
2021. gada pirmajā pusē LDA ir paplašinājis biedru un partnerību skaitu, lai sniegtu digitālās inovācijas pakalpojumus pakalpojumus 6 Latvijas reģionālajos centros, tostarp Rīgā, Valmierā, Rēzeknē, Ventspilī, Liepājā un Jelgavā. LDA un tā dalībnieki ir uzsākuši šādu pakalpojumu sniegšanu pilotprojektu veidā:
• Digitālo prasmju pilnveide un apmācības
• Atbalsts investīciju piesaistei
• Inovāciju ekosistēmas veidošana un tīklošanās
Digitālais akselerators starptautiskajā arēnā - forumā “5G Techritory” paneļdiskusiju moderē Salvis Roga
Novembrī Rīgā virtuāli pulcējas vairāk nekā 180 pasaules 5G nozares līderi un vairāk nekā 2000 skatītāji, lai piedalītos 3. Baltijas ekosistēmas forumā “5G Techritory”. Pasākumā paneļdiskusiju „Eiropas digitālo inovāciju centri” moderēja Latvijas Digitālā akseleratora valdes loceklis Salvis Roga.
Diskusijā tika aplūkotas dažādas ar Eiropas digitālās inovācijas centriem (EDIC) saistītās tēmas - kādi ir digitālās pārejas un inovāciju pašreizējie izaicinājumi, kāda ir Eiropas digitālo inovāciju centra (EDIC) sagaidāmā loma un citas. Tāpat paneļdiskusijā tika tuvāk aplūkota digitālā transformācija - kā panākt, lai tā darbotos cilvēkiem, uzņēmumiem un videi, kuras ir nozares un industrijas, kas no tās gūs vislielāko labumu un kāda ir 5G ietekme uz digitālajām inovācijām.
Paneļdiskusijā piedalījās Annemarija Sasena, Eiropas Komisijas struktūrvienības „DG CONNECT” vadītāja vietniece; Āris Dzērvāns, VARAM valsts sekretāra vietnieks IKT jautājumos; Muhamads Ali, Somijas Tehniskās pētniecības centra VTT vecākais zinātnieks un Iveta Strupkāja, LIAA direktora vietniece eksporta jautājumos.
Pasākumā tiek diskutēts par 5G nākotni Eiropā un pasaulē, kā arī par Eiropas Savienības (ES) vairāk nekā 150 miljardu eiro finansējumu inovācijām, tajā skaitā 5G nozarei.
Foruma ietvaros nozaru līderi apsprieda tādas tēmas kā 5G ieviešana un inovācijas, 5G un īpašumtiesības, viedās pilsētas, 5G un WiFi, kritiskās infrastruktūras sistēmas, 5G un datu privātums u.c. Diskusijā aplūkos arī nākotnes inovācijas – malu skaitļošanu, 5G klēpjdatorus un valkājamās viedierīces, 5G iespējotu nākotnes internetu un jaunākos atklājumus par 6G.
Digitālās Latvijas kopiena paplašinās
Biedrība “Latvijas Digitālais akselerators” izveidota, lai attīstītu digitālo platformu, produktu un pakalpojumu izveidi un ieviešanu, palīdzētu Latvijas uzņēmumiem un publiskajam sektoram identificēt un izmantot digitālās iespējas. Šobrīd akseleratorā darbojas jau kopskaitā 17 biedri, pārstāvot visu Latvijas plānošanas reģionus. To starpā gan Latvijas augstākās izglītības un pētniecības iestādes, gan tehnoloģiskie centri, gan uzņēmējdarbības un inovāciju atbalsta centri, kā arī digitalizācijas jomā iesaistītie publiskā sektora pārstāvji.
Biedrības darbībā iesaistīti partneri no visiem Latvijas plānošanas reģioniem, lai nodrošinātu to uzņēmumu efektīvu digitālo transformāciju un piekļuvi gan nacionālo, gan vietējo centru sniegtajām iespējām un informācijai.
Rīgas reģiona pārstāvēto organizāciju darbība aptver visu Latviju. To skaitā ir pētniecības un tehnoloģiju centri Rīgas Tehniskā Universitāte, Latvijas Universitātes Matemātikas un informātikas institūts, Elektronikas un datorzinātņu institūts, SIA „Baltica Open Solutions Center” un uzņēmējdarbības atbalsta centri TechHub, LETERA un reģiona atbildīgais partneris VAS ”Elektroniskie sakari”.
Vidzemes reģiona vadošais partneris ir biedrība „Valmieras attīstības aģentūra”, kas izveidojusi efektīvus reģionāla mēroga sadarbības tīklus. Savukārt reģiona tehnoloģisko kapacitāti stiprina Vidzemes augstskola.
Kurzemes reģionā iesaistīti uzņēmējdarbības atbalsta centri Ventspils Augsto tehnoloģiju parks (vadošais partneris Ziemeļkurzemē) un GreenTech (vadošais partneris Dienvidkurzemē). Tehnoloģisko kapacitāti Kurzemes reģionā nodrošina Liepājas Universitāte.
Latgales reģionu akseleratorā pārstāv Rēzeknes pilsētas dome (vadošais partneris) un Rēzeknes Tehnoloģiju akadēmija, tādējādi nodrošinot gan uzņēmējdarbības atbalsta, gan tehnoloģisko funkciju klātesamību šajā reģionā. Rēzeknes Tehnoloģiju akadēmija sekmīgi sadarbojas ar Latgales plānošanas reģionu, pašvaldībām un uzņēmumiem reģionālā un Latvijas mērogā.
No Zemgales reģiona biedrībā ir iesaistījusies Latvijas Lauksaimniecības Universitāte, kā arī GreenTech (vadošais partneris), kas reģionā ir izveidojis struktūrvienību, lai varētu sniegt atbalsta pakalpojumus ne tikai Kurzemes, bet arī Zemgales reģionā.
Latvijas Digitālais akselerators veidots kā vienas pieturas aģentūra, kas palīdz uzņēmumiem un iestādēm kļūt konkurētspējīgākiem attiecībā uz to procesiem, produktiem vai pakalpojumiem.
Apvienojas, lai sekmētu digitālās inovācijas Latvijā
Šī gada 17. septembrī ar mērķi sekmēt digitālo pārveidi un inovācijas Latvijas uzņēmumos un publiskajā sektorā, kā arī uzlabot Latvijas uzņēmumu konkurētspēju un publiskā sektora pakalpojumu kvalitāti ar jaunu digitālo risinājumu palīdzību un vairot investīcijas informācijas un komunikācijas tehnoloģiju pētniecībā un attīstībā, tika dibināta biedrība "Latvijas Digitālais akselerators".
Tajā spēkus apvienojuši uzņēmumi, nevalstiskās organizācijas, izglītības iestādes no visas Latvijas - VAS “Elektroniskie sakari”, Latvijas Universitātes Matemātikas un Informātikas institūts, AS "Attīstības finanšu institūcija Altum”, SIA "Buildit Global” (Buildit biznesa akselerators), nodibinājums “TechHub Riga”, SIA “Baltic Open Solutions Center", biedrība “Valmieras Attīstības aģentūra”, biedrība “Zaļo un Viedo Tehnoloģiju Klasteris, Liepājas Universitāte, nodibinājums “Ventspils Augsto tehnoloģiju parks”, Latvijas Lauksaimniecības universitāte, Rēzeknes pilsētas dome un Rēzeknes Tehnoloģiju akadēmija.
Biedrība savai turpmākai darbībai izvirzījusi sekojošus uzdevumus:
Izstrādāt digitālās pārveides stratēģijas - izaugsmes jomu identificēšanai un attīstīšanai.
Atbalstīt jaunu digitālo platformu, produktu un pakalpojumu dizainu, prototipēšanu, testēšanu un ieviešanu.
Veicināt mākslīgā intelekta, augstas veiktspējas datošanas, kiberdrošības, kā arī citu digitālo tehnoloģiju izmantošanu tautsaimniecībā un publiskajā pārvaldē.
Īstenot digitālās pārveides projektus, kas dod labumu Latvijas iedzīvotājiem, uzņēmumiem un videi.
Ieguldīt Latvijas iedzīvotāju digitālajās kompetencēs.
Piesaistīt finansējumu Latvijas uzņēmumiem un publiskajam sektoram, lai digitālās pārveides plānus un risinājumus īstenotu praksē.
Attīstīt digitālo inovāciju ekosistēmu Latvijā. Iesaistīt vietējos izstrādātājus digitālo risinājumu kopradē.
Eiropas Komisija apstiprina LDA projektu EDIC izveidei
Latvijas Digitālais akselerators iesniedz pieteikumu Eiropas Digitālā inovācijas centra izveidei Latvijā
Latvijas Digitālais Akselerators ir sekmīgi uzsācis iekļaušanos starptautiskā EDIH tīklā
Latvijas Digitālais akseleratora valdes priešsēdētājs piedalās 5G Techritory forumā ar atklāšanas runu
Tiek izstrādāta normatīvā bāze EDIC darbībai Latvijā
Latvijas Digitālais akselerators plāno aktīvi piedalīties Eiropas Komisijas izsludinātajos “Digitālā Eiropa” programmas konkursos
Mākslīgā intelekta testēšanas un eksperimentēšanas centra projekts
Copyright ©2022 Latvijas Digitālais akselerators